kardosdrur/scandi-wiki huggingface dataset:
Maison Carrée

Maison Carrée i Nîmes i Provence er et romersk tempel, der er et af de bedst bevarede bygningsværker fra Romerriget. Det blev opført mellem 19 f.Kr. og 16 f.Kr. af Marcus Vipsanius Agrippa, som også stod bag Pantheon i Rom. I 4. årh. e.Kr. blev det kirke. Det reddede det fra at blive ødelagt under de plyndringer af hedenske helligdomme, som fandt sted i slutningen af 4. årh. da kristendommen blev Romerrigets eneste tilladte religion.

Templets franske navn stammer fra en gammel term: carré long, der betyder rektangel, og som refererer til bygningens form.

Historie 
Templet blev viet til Agrippas to sønner Gaius og Lucius, der blev adopteret af kejser Augustus, men som døde unge. Efter at have været kirke blev bygningen omdannet til mødesal for bystyret. En overgang blev der opbevaret kanoner i den, og under den Franske revolution var den hestestald og derefter magasin for byarkivet. I 1823 blev bygningen restaureret og omdannet til museum, og de bygninger, som omgav den, blev revet ned. I dag bruges templet til udstillinger.

Arkitektur 

I Provence i Sydfrankrig lå en række kolonier, som var grundlagt af Julius Cæsar, og som blev befolket af veteraner fra hans hære. Området havde derfor nær tilknytning til kejser Augustus og hans familie. De offentlige byggerier i disse kolonier blev bekostet af kejseren selv og havde en kvalitet, der var på højde byggerierne i selve Rom.

Maison Carrée er et flot eksempel på den augustæiske byggestil. Templet blev bygget på et 2,85 m højt podium og dominerede  forum i byen, det danner en rektangel, som er 26,42 m x 13,54 m. Indgangspartiet er en dyb portico eller pronaos, som er næsten en tredjedel af bygningens længde. Søjlerne er af korinthisk stil, og arkitraverne over søjlerne har stadig fine udskæringer. En stor dør fører ind til cellaen. Der er ikke spor af udsmykninger i bygningen.

Alle indskrifter, som var af bronze, blev fjernet i middelalderen, men i 1758 lykkedes det den lokale videnskabsmand Jean-François Séguier at rekonstruere teksten ud fra de huller, som bronzebogstaverne efterlod. Teksten lyder: Til Gaius Caesar, søn af Augustus, konsul; til Lucius Caesar, søn af Augustus, designeret konsul; til Ungdommens prinser.

Fra 1988 til 1992 gennemgik templet og det gamle forum, der omgiver det, en omfattende restaurering. Norman Foster fik til opgave at tegne et nyt kunstmuseum over for Maison Carrée, og han skabte en moderne fortolkning af det 2000 år gamle tempel.

Maison Carrée inspirede til den nyklassicistiske kirke La Madeleine i Paris (1807-42) og til Virginia State Capitol i USA.

Se også 
 Gallo-romersk kultur
 Pantheon i Rom

Eksterne link 

 Officiel hjemmeside  (på engelsk)

Romerriget
Templer
Kjeldkær

Kjeldkær er en gammel gård, som går tilbage til 1340. Kjeldkær ligger i Bredsten sogn, Tørrild herred, Vejle Kommune. Hovedbygningen er opført i 1770 ved Anders Møller, men blev nedrevet efter en brand i 1990, ny hovedbygningen opført 1991.

Kjeldkær Gods er på 194 hektar

Kjeldkærs historie 
 1387, 25.11. Anders Pedersen til Svanholm og Jens Pedersen til Højrup, brødre, pantsætter deres gods i Bredsten og Skibet, herunder hovedgården Kjeldkær og Vingsted Mølle til Jakob Villesen for 50 mark sølv. 
 1406 Jacob Villesen skøder bl.a. Kjeldkær til Dronning Margrethe d. 1.

Ejere af Kjeldkær 
 Kjeldkær, år 1366 nævnes Jacob Jonsson ”de Kyældkyær” 1387 tilhørte K. to brødre af slægten Panter Anders Pedersen af Svanholm og Johs. Pedersen af Hegedorp, der pantsatte den til Jacob Villesen (Ferke), som skrev sig til den i 1406.
 (1340-1387) Laurens Jonsen Panter (Kjeldkær hører i.fgl. Peder Oxes Levnet af Ryge 1366 og 1387 til under Engelsholm) 
 (1387-1410) Jep Jacob Villesen Ferke Rodsteen
 (1410-1432) Laurens Jensen Rodsteen
 (1432-1438) Laurids Laursen Rodsteen
 (1438-1440) Mette Pedersdatter Present gift (1) Hardenberg (2) Rodsteen (3) Bryske
 (1440-1469) Eiler Hardenberg
 (1469-1480) Jacob Eilersen Hardenberg
 (1480-1509) Claus Daa / Claus Bryske / Mogens Gjøe
 (1509-1517) Erik Hardenberg / Henning von Ahlefeldt
 (1517-1532) Ejler Clausen Bryske
 (1532-1550) Mette Ejlersdatter Bryske gift Gjøe / Grethe Ejlersdatter Bryske gift Bryske / Karen Ejlersdatter Bryske gift Daa
 (1550-1574) Peder Oxe til Nielstrup
 (1574-1578) Kronen
 (1578-1587) Laurids Skram
 (1587) Lisbeth Lauridsdatter Skram gift Below
 (1587-1606) Henrik Below
 (1606-1650) Henrik Thott
 (1650-1671) Sivert von Lützow
 (1671-1694) Augustinus von Lützow
 (1694-1718) Gøde Hansen
 (1718-1731) Hans von Folsach
 (1731-1754) Gerhard Hansen de Lichtenberg
 (1754-1767) Christen de Linde
 (1767-1770) Hans Henrik de Lichtenberg
 (1770-1797) Hans Severin Steenstrup
 (1797-1812) Lauritz Ammitxbølle
 (1812-1817) Christine Hvas de Lindenpalm gift Halling
 (1817-1822) Hans Henrik Williamsen Halling
 (1822-1835) Thomas Godt
 (1835-1837) Sinnet Thagmos gift Godt
 (1837-1840) Christian Thomsen
 (1840) Thomasine Cathrine Thomasdatter Godt gift Wolgehagen
 (1840-1870) Hens Heinrich Wolgehagen
 (1870-1885) Thomasine Cathrine Thomasdatter Godt gift Wolgehagen
 (1885) Landmandsbanken
 (1885-1886) H. Jensen
 (1886-1911) Niels Hansen / Jens Rasmussen
 (1911-1917) I. A. Hjort
 (1917) Salling
 (1917-1920) Vingsted Fabrikker A/S
 (1920-1924) A. Andersen Kjeldal
 (1924-1929) Enkefru Kristine Kjeldal
 (1929-1935) Kaj Christian baron Lerche
 (1935-1941) Enkefru Kristine Kjeldal
 (1941-1945) P. Horn
 (1945-1959) R. Rasmussen
 (1959-2006) Erla Richard Søren Ulbæk
 (2006-2012) Anne Ulbæk / Susan Ulbæk / Lene Ulbæk
 (2012-) Jens Frede Teglgaard Jensen

Herregårde i Vejle Kommune
Herregårde i Vejle Amt
George Lazenby

George Robert Lazenby (født 5. september 1939) er en australsk skuespiller. Han er mest kendt for sin rolle som James Bond i filmen fra 1969 On Her Majesty's Secret Service.

Biografi 
George Lazenby fødtes i Goulburn, New South Wales, Australien. Efter at have udstået sin værnepligt flyttede han til London i 1964 og arbejdede en tid som bilmekaniker, brugtvognsforhandler og herremodel.

I løbet af 1966 var han blevet den højest betalte mandlige herremodel i Europa og optrådte bl.a. i chokoladereklamer i tv.

I 1968 besluttede teamet bag Bond-filmene, at George Lazenby skulle afløse Sean Connery i rollen som James Bond. Dette på trods af, at han ikke erfaring havde som skuespiller. Han filmede derfor den følgende til On Her Majesty's Secret Service samt den tilhørende, berømte pistolløbssekvens. Filmen udkom i 1969 og bliver den mest sete engelske film det år. I USA overgås filmens salgstal for dette år kun af Butch Cassidy and the Sundance Kid. Alligevel anses filmen af mange for at være en fiasko, alene fordi salgstallene var ringere end for de tidligere James Bond-film.

Ved markedsføringen af filmen undlod man i det store og hele at gøre brug af Lazenbys navn og ansigtstræk. Man forsøgte på denne måde at underspille det faktum, at Sean Connery ikke var med. Det bevirkede dog også, at Lazenby forblev stort set ukendt.

George Lazenby valgte imidlertid af forlade James Bond-serien efter denne ene film. Han var blevet overbevist om, at agenten i smoking ikke havde nogen fremtid i den tid med hippier, kvindefrigørelse, stoffer og rockmusik, der nu var sat ind.

Efter sin eneste hovedrolle i en film var George Lazenby parat til nye udfordringer. Men de udeblev. Én film var ikke nok til at gøre ham til en stjerne.

Igennem årene fulgte en del biroller: Universal Soldier (1971), Manden fra Hong Kong (1976) og The Kentucky Fried Movie (1977).

Han har endvidere medvirket i Emanuelle-filmene og som bifigur i tv-serier såsom General Hospital, The Adventures of Superboy og The Pretender.

Lazenby er gift med tidligere tennisstjerne Pam Shriver, med hvem han har 3 børn.

Bortset fra sine indtægter fra film og tv, har Lazenby investeret i fast ejendom på flere kontinenter.

Eksterne henvisninger 

 

Skuespillere fra Australien
James Bond
Bjuv

Bjuv er en landsby i Skåne i det sydlige Sverige.

Bjuv er beliggende i Bjuvs kommun og Svalövs kommun i Skåne län. Den har et areal på og et befolkningstal på  indbyggere.

Kilder

Eksterne henvisninger

Byer i Skåne län
Slaget ved Cannae

Slaget ved Cannae år 216 f.Kr. mellem kathagerne og romerne er et af historiens mest berømte slag. Efter Hannibals sejre i den 2. Puniske krig ved Ticinus 218 f.Kr. og Trebia i 217 f.Kr. ville romerne tilintetgøre ham i et feltslag med en hær, som var større end nogen anden i Roms historie. Det blev i stedet romerne, der led et tilintetgørende nederlag.

Slaget 
En hær på mere end 80.000 mand blev samlet under ledelse af konsulerne Paulus og Varro og sendt mod Hannibal i sommeren 216 f.Kr. Hannibal havde forsøgt at indtage Rom, men havde opgivet og var i foråret søgt mod Syditalien hvor han erobrede et romersk forrådsdepot ved Cannae. Romerne nåede til Cannae i juli, og den 2. august mødtes de to hære på slagmarken.

Romerne havde taget opstilling i en vanlig tæt angrebsformation og indledte et angreb på Hannibals center, der primært bestod af galliske lejetropper. De mere erfarne libyere havde Hannibal placeret på fløjene, mens hans numidiske kavaleri blev holdt helt ude ved flanken. Denne opstilling af den kathagiske hær betød at romerne langsomt pressede gallerne tilbage, mens de selv blev omringet af fjenden.

Hannibals meget erfarne kavaleri jagede det romerske rytteri væk, og de mest erfarne soldater i hæren var nu fri til at indlede et angreb på romerne bagfra, mens libyerne angreb flankerne.

Resultatet af slaget blev, at den romerske hær blev totalt udslettet med 60,000 til 70,000 faldne (heriblandt Paulus) og 10,000 fanger. Mere end 80.000 soldater mistede livet i slaget, hvilket var et meget højt tal for oldtidens krige.

Konsekvenser 
Efter nederlaget var romerne nær panik: de havde mistet størstedelen af deres hær, og resterne var stærkt demotiverede. Romerne måtte ændre taktik og undgik nu åbne konfrontationer med Hannibal til 14 år senere ved Zama. Hannibal havde håbet, at de italienske byer ville slutte sig til ham, hvilket ikke skete. Hannibal rådede ikke længere over de ressourcer, der kunne afgøre krigen til hans fordel, selv ikke Karthago ville sende ham forstærkninger. Resultatet blev, at krigen blev forlænget med flere år.

Slaget betydning i eftertiden 
Slaget er i militærhistorisk berømt pga. Hannibals taktik, som muliggjorde en total udslettelse af en fjendtlig hær, der var fire gange så stor. Slaget bevirkede at romernes militærtaktik forandredes for altid.

Kaj Munk har skrevet skuespillet Før Cannae.

Puniske krige
La Défense

La Défense er et af Paris' større erhvervsdistrikter placeret vest for indre by i departementet Hauts-de-Seine. Distriktet markerer afslutningen af den historiske akse, der starter ved Louvre og løber langs Champs-Élysées og Triumfbuen.

La Défense består hovedsageligt af kontorbygninger bygget langs en central esplanade (le Parvis). Med sine 3,5 millioner m² er det et af verdens største erhversdistrikter. Det er også frankrigs økonomiske centrum.

Distriktet er spredt over tre kommuner, Nanterre, Courbevoie og Puteaux.

Skyskrabere 
 Cœur Défense (161 m)

Uddannelse 
Paris La Défense samler klyngen Pôle universitaire Léonard-de-Vinci og 4 handelsskoler: EDC Paris Business School, ESSEC Business School, ICN Business School og IESEG School of Management. Det er også hjemsted for European School of Paris-La Défense, en international grundskole og gymnasium, der blev akkrediteret som en europæisk skole i 2020.

Referencer

Eksterne henvisninger 
 Officielt websted

Bydele i Paris
Robert Daniel Carmichael

Robert Daniel Carmichael (født 1. marts 1879 i Goodwater, Alabama, USA, død 2. maj 1967) var en førende amerikansk matematiker. Han gik på Lineville College og modtog sin bachelor i 1898, mens han arbejdede på sin ph.d. på Princeton University, som han afleverede i 1911. Hans tese blev skrevet under G.D. Birkhoff og betragtes som det første betydningsfulde amerikanske bidrag til differentialligninger. Han underviste derefter på 
Indiana University fra 1911 til 1915 og på University of Illinois fra 1915 til 1947. Carmichael kendes bedst for sit arbejde på hvad der nu kaldes Carmichaeltal, Carmichaels sætning og Carmichaelfunktionen, alle betydningsfulde emner i talteori og studiet af primtal.

Se også 
 Carmichaelfunktionen
 Carmichaeltal
 Carmichaels sætning
 Pseudoprimtal

Ekstern henvisning 
 Robert D. Carmichaels forskning, på Project Gutenberg.

Matematikere fra USA
Amerikanere i 1800-tallet
Amerikanere i 1900-tallet
Nebbegård

Nebbegård er en gammel hovedgård som første gang nævnes i 1354. Det var på Nebbegård at Valdemar Atterdag den 22. juli 1348 endelig kom til en overenskomst med de holstenske grever. Gården ligger i Vejle Kommune, på nordsiden af Rands Fjord. Hovedbygningen er opført i 1660 og ombygget i 1770 ved Anders Møller.

Nebbegaard Gods er på 230 hektar

Ejere af Nebbegaard 

 (før 1354) Kronen
 (1354-1401) Tue Nielsen
 (1401-1435) Henrik Limbek nr1
 (1435-1475) Claus Henriksen Limbek nr1 / Henrik Henriksen Limbek nr2
 (1475-1505) Hartvig Clausen Limbek
 (1505-1536) Claus Hartvigsen Limbek nr2
 (1536-1541) Erik Krummedige
 (1541-1557) Sidsel Rosenkrantz gift Krummedige
 (1557-1578) Birgitte Rosenkrantz
 (1578-1660) Kronen
 (1660-1693) Jens Lauridsen Risom nr1
 (1693-1694) Christian Jensen Risom
 (1694-1695) Jens Jensen Risom nr2 / Jochum Jensen Risom
 (1695-1709) Jochum Jensen Risom
 (1709-1710) Karen Lauridsdatter Bang gift (1) Risom (2) Bolvig
 (1710-1733) Enevold Madsen Bolvig
 (1733-1760) Jochum Enevoldsen Bolvig / Laurids Enevoldsen Bolvig
 (1760-1783) Laurids Enevoldsen Bolvig
 (1783-1810) Jens Christoffer Lauridsen Bolvig
 (1810-1822) Christian Høst Secher
 (1822-1842) Andreas Jepsen Bødtcher
 (1842-1846) Carl Frederik Martini
 (1846-1856) Hansen
 (1856-1867) Peter Jantzen Holst
 (1867-1871) Otto Peter Axel Basse baron Reedtz-Thott
 (1871-1873) Ernst Frederik baron Düring-Rosenkrantz
 (1873-1879) Jørgen Christian Hvenegaard
 (1879-1901) Joachim C. baron von Wedell-Wedellsborg
 (1901-1912) Johan Frederik Carøe
 (1912-1915) M. Beck
 (1915) Harald C. Juhl
 (1915-1916) A. I. Overgaard
 (1916-1918) N. P. Autzen
 (1918) S. W. Lyngbye
 (1918-1923) S. L. Christie
 (1923-1939) Egil Schou
 (1939-1955) Otto Møller
 (1955-1967) Enke Fru Aagot Møller
 (1967-2020) Johannes Andersen
(2020-) Johs. Andersen jr. 

Herregårde i Vejle Kommune
Herregårde i Vejle Amt
Fredede slotte og herregårde i Danmark
Eigil Nielsen (fodboldspiller, født 1918)

Eigil Louis Marinus Ferdinand Nielsen (født 15. september 1918 i Esbjerg, død 7. september 2000 på Frederiksberg), normalt bare Eigil Nielsen, var en dansk fodboldspiller, som spillede 28 kampe som målmand for det danske landshold og vandt en bronzemedalje ved Sommer-OL 1948. Han spillede for KB i alle sine landsholdsår, hvor det blev til 218 kamp, men startede karrieren i Esbjerg fB. Han er også grundlægger af Select Sport A/S.

Tidlig liv og sportskarriere 
Eigil blev født den 15. september 1918 i Esbjerg. Han startede dengang på det lokale fodboldhold. Han flyttede i København, hvor han meldte sig ind i KB, hvem han fik divionsdebut for i 1938. Han var med til at vinde fem danske mesterskaber for KB, som har i øvrigt spillede i resten af sine aktive år. Under 2. verdenskrig tog Eigil til Sverige, hvor han trænede en klub i Jönköping, som efter et år rykkede op uden et eneste nederlag.

Eigil Nielsen deltog for første gang på det danske landshold i 1940. Landholsholdkarrierens absolutte højdepunkt var ved Sommer-OL 1948, hvor Danmark vandt en bronzemedalje.

Eigils ven fra landsholdet, Knud Lundberg fra AB, havde i 1948 inviteret han med som målmand til en håndboldkamp for HG, der året før havde vundet den første nationale turnering mod Ajax København. I 1948 ville HG, med Knud Lundberg på holdet, gøre succesen efter ved at invitere Eigil med som målmand hos HG, efter den overbevisende præstation ved OL 1948. Dette blev ingen succes. De følgende fem mesterskaber tog Ajax fra HG.

Select Sport 
På daværende tidspunkt kunne eliteidrætsudøvere ikke leve af deres sport. Eigil uddannede sig derfor ved siden af som idrætspsykolog med et sideløbende job i sko- og læderbranchen. Eigil udviklede i 1947 sin første fodbold, og dannede Select. I 1951 introducerede han den første snøreløse fodbold. Samme år vælger DBU Selects bold som officiel landskampsbold.

"Er du med Eigil?" 
Er du med Eigil? (udtales; Er du mæ Eigil?) er en talemåde, der oprindeligt refererer til én af forsvarspillerne, der jævnligt tilbagelagde bolden til Eigil Nielsen i flere landsholdskampe. Her blev sætningen altid sagt ved tilbagelægningen. Talemåden har senere hen udviklet sig til en almindelig talemåde, og bruges når man skal kalde en langsom eller langsomt opfattende person op.

Referencer

Eksterne henvisninger 
 
 

Fodboldspillere fra Danmark
Fodboldspillere fra Kjøbenhavns Boldklub
Personer fra Esbjerg
Olympiske bronzemedaljevindere fra Danmark
Medaljevindere fra Danmark ved sommer-OL 1948
Lilleø (Sydfynske Øhav)

Lilleø er en 0,1 kvadratkilometer, 800 m lang, smal, to meter høj moræneø i Ommelbugten ved Ærøskøbing og beliggende i Ærø Kommune.

På den nordøstlige del af øen er der ca. 2 meter høje skrænter, i sydvest mere flad og mod vest ender øen i et langt smalt og ubevokset stenrev. Mod syd ses en lille krumodde. I 1988 er haven midt på øen genplantet.

Ærøboen Niels Jensens kone Anne Hansdatter fra Avernakø købte i 1863 Lilleø af Frederik 7. for 1400 rigsdaler. Her byggede parret et hus med beboelse og stald. Efter Niels Jensens død i 1870 giftede Anne Hansdatter sig med Rasmus Hansen. I 1895 solgte de øen til et andet ægtepar, der som de sidste faste beboere boede på øen indtil slutningen af 1895. Særlig stormfloden i 1872 gjorde det vanskeligt at bo og drive landbrug på Lilleø. Kun resterne af enkelte beplantninger, en brønd og gamle diger minder om at øen engang har været beboet. Den har før i tiden været benyttet til sommergræsning for ungkreaturer og får. I nutiden afgræsser en ungtyr, får og gæs øen.

Øen er privatejet.

Af hensyn til de ynglende fugle tilrådes det at undlade landgang.

Lilleø er Danmarks mindste ø, der uden beplantningen ville være en holm.

Se også 
 Lilleø (Smålandsfarvandet)

Eksterne henvisninger 
 www.sydforfyn.dk – Lilleø

Ærø Kommune
Øer i Sydfynske Øhav
Vers

Et vers er en kort afsluttet del af en tekst, oftest poesi.

Vers kommer af latin "versus", som betyder "vending".

Forvirrende nok kan vers betegne to forskellige ting i et digt. Den oprindelige betydning er "linje", men i daglig tale bruges betegnelsen vers oftere om det, der i fagsprog hedder en strofe, nemlig et afsnit bestående af et antal tekstlinjer – almindeligvis 4-8, men det kan være helt ned til en linje og meget langt op. Et digt (eller en sang) indeholder sædvanligvis flere vers (strofer).

Normalt skrives vers med meget kortere linjer end prosa.

En særlig versetype er vers i biblen; disse ville i enhver anden tekst betegnes som et afsnit. Bibelvers er nummererede og numrene fastholdes ved alle oversættelser.

Litteratur 
 Fafner, Jørgen, Dansk Vershistorie I-II 1994

Musik
Sprogforskning
Poesi
Jokkmokk

Jokkmokk (, , nordsamisk: Johkamohkki, meänkieli: Jokinmukka) er et byområde i Norrbottens län, i landskapet Lappland i det nordligste Sverige. Det er Jokkmokks kommunes administrative centrum og havde 2.976 indbyggere i 2005. Jokkmokk ligger ved Europavej E45 og Inlandsbanan lige nord for den nordlige polarcirkel, og ligger i Sveriges arealmæssig næststørste kommune.

Jokkmokk er kendt for Jokkmokks marked, som havde 400-års jubilæum i 2005, samt for sin rolle som en central samisk samlingsplads. I Jokkmokk findes blandt andet fjeldmuseet Ájtte, samt flere kunst- og håndværksbutikker. Det er også kendt som et vigtigt kultursted. Jokkmokk har et rigt foreningsliv og idrætsaktivitet i forhold til indbyggertallet.

Eksterne henvisninger
Lørenskog

Lørenskog er en bykommune i landskabet Romerike i Viken fylke i Norge. Den grænser i nord til Lillestrøm, i øst til Rælingen, i syd til Enebakk og i vest til Oslo. Navnet Lørenskog betyder lerskov.

Kommunen blev udskilt fra Skedsmo som en selvstændig kommune i 1908. På den tid var Lørenskog mest kendt for sin store Romanibefolkning og som hytteområde for Oslo-folket.

Store dele af kommunen (den sydlige del) udgøres af en del af kommunens del af Østmarken, som er beskyttet mod bebyggelse, og som omkranses af Oslos andel af skovarealerne.
De allerfleste indbyggere bor derfor i kommunens nordlige del. Kommunen har de sidste 30 år gået fra at være en jordbrugskommune til at blive en urban forstad til Oslo. Tendensen tog fart i 1980'erne, da kommunen fik bygget både dagens Lørenskog Storcenter (tidligere kalt Triaden) og Metro-centeret som i dag tiltrækker kunder fra hele Oslo og Romerike-distriktet.

Byer i kommunen 
 Fjellhamar, Hanaborg, Fjellsrud, Lørdagsrud, Nordbyhagen og Kurland i nordvest, nord og nordøst.
 Solheim, Skårer, Rasta, Rolvsrud, Vallerud, Visperud og Thurmanskogen i sydvest.
 Kjenn, Robsrud, Løkenåsen, Skåreråsen, Finstadjordet, Hammer, Norli, Sørli og Losby i sydøst.

Store virksomheder i kommunen 
Akershus universitetssygehus (Ahus, tidligere SiA) har været den vigtigste arbejdsplads i kommunen i flere tiår. Icopal har været en af de centrale virksomheder i kommunen i flere generationer (tidligere Fjellhamar bruk). Coca Cola har etableret en fabrik i kommunen, SATS' hovedkontor, Norcargo har lager i kommunen og Elkjøp har hovedkontor. Norges postvæsen har også planer om at etablere en hovedterminal.

Personer fra Lørenskog (lørenskævinger)

Elisabeth Granneman († 1992), revyartist
Thomas Nordseth-Tiller († 2009), manusforfatter (film)
Hans Normann Dahl, kunstmaler, grafiker og avistegner († 2019)
Trond Granlund (1950-), musiker
Haakon Blankenborg (1955-), stortingsmand
Rolf Løvland (1955-), komponist
Tom Nordlie (1962-), fodboldtræner
Bendik Hofseth (1962-), jazzmusiker
Kari Kjønaas Kjos (1962 -), politiker, stortingsrepræsentant, voksede op i Oslo
Johann Olav Koss, olympisk mester
Trine Hattestad (1966-), olympisk mester
Henning Berg (1969-), fodboldspiller, fodboldtræner
Hege Riise (1969-), fodboldtræner, fodboldspiller, olympisk mester
John Carew (1979-)
Marit Larsen (1983-)
Marion Ravn (1984-)

Kilder og  henvisninger 

 Kommunefakta Statistisk  Sentralbyrå – tal om Lørenskog

Romerike
 
Kommuner i Viken
Kommuner i Akershus
Eddike

Eddike sælges som en blanding af eddikesyre og vand. Den sælges normalt som 5% lagereddike Men kan også i daglig tale kaldes klar eddike. Almindelig lagereddike, bruges til mange ting i hverdagen, så som  . Lagereddike kan købes i alle   butikker,  indeholder 5 masseprocent eddikesyre og har en pH på ca. 2,52.

Finere eddike fremstilles af forskellig slags vin og kaldes vineddike. Når vinen udsættes for luft, bliver den sur, fordi vinen invaderes af eddikesyrebakterier, som bl.a. kommer med bananfluer, som oxiderer alkoholen til eddikesyre. En traditionel metode er at lade vinen flyde gennem høvlspåner. Eddike hedder på fransk vinaigre, som betyder sur vin.

Lagereddike fremstilles ved eddikens gæring af alkoholiske eller sukkerholdige væsker. Til forskel fra eddikesyre, der anvendes til rengøring, indeholder lagereddiken aromaer fra gæringsprocessen, som bidrager til smagen.

Referencer

Se også 
 Eddikesyre

Fødevarer
Østedgaard

Østedgaard nævnes første gang i 1550. Gården ligger 2 km nordøst for Bredstrup By ved Rands Fjord. Og ligger i Bredstrup Sogn, Elbo Herred, Fredericia Kommune. Hovedbygningen er opført i 1787. Østedgaard Gods er på 450 hektar

Ejere af Østedgaard 
 (1545-1550) Henning Volstrup
 (1550-1578) Niels Skeel
 (1578-1663) Krongods
 (1663-1668) Nicolaj Bennick
 (1668-1787) Kronen
 (1787-1797) Seigneur Rasmus Ejlersen
 (1797-1802) Frederik Hartvig von Wedell-Jarlsberg
 (1802-1811) Ole Kongstad
 (1811-1847) Jens Lange
 (1847-1851) Rasmus Hansen
 (1851-1894) Heinrich August Lorenzen
 (1894-1911) Carl Emil Lorenzen
 (1911-1918) Jørgen Rudolf Beck
 (1918-1921) P. Vang Lauridsen
 (1921-1927) Otto Friis Beck
 (1927-1928) Enke Fru Dagmar Beck
 (1928-1941) Emil Pontoppidan Christiani
 (1941-1953) Dethlef Jürgensen
 (1953-1954) Enke Fru Jürgensen
 (1954-1985) Henning Sally
 (1985-1995) Atfed A/S / Sørn Nymark
 (1995-) Nyma A/S / Sørn Nymark

Bygninger, konstruktioner og anlæg i Fredericia Kommune
Herregårde i Vejle Amt